<classify> TAASISI ya Data Collaborative for Local Impact DCLI na Tanzania Data Lab dLab kupitia Mpango wa Rais wa Serikali ya Marekani wa dharura dhidi ya UkimwiPEPFAR umetoa ufadhili kwa wanafunzi wanne wa shahada mpya ya uzamili ya miaka miwili ya Sayansi ya Data katika Chuo Kikuu cha Dar es Salaam UDSM kupitia Shule ya Teknolojia ya Habari na Mawasiliano CoICT.Mratibu Mkazi wa DCLI Tanzania, Stephen Chacha alitangaza wanafunzi hao waliochaguliwa kiushindani kutoka katika maombi 22 yaliyotumwa, wawili wakiwa ni wanawake. Wanasayansi hawa watarajiwa wa data wamejizatiti kutumia elimu yao watakayoipata katika kutafuta mbinu za kutokomeza Ukimwi nchini. Kwa mfano, karibu nusu ya Watanzania wanaoishi na Ukimwi hawajui hali yao; tunatumaini kuwa wasomi hawa watatafuta mbinu zitokanazo na data na njia za kibunifu na kuwa mbinu maalum za kiutatuzi au kuwa na maeneo maalum ya majaribio ili kubadilisha hii takwimu, alisema. Alisema, udhamini huu ni matokeo ya mahusiano mazuri baina ya CoICT na dLab.Hati ya makubaliano ilisainiwa hivi karibuni ili kuongeza dhamira ya CoICT kuendelea kushirikiana na dLab kwa miaka mitano zaidi. dLab inasaidia CoICT katika kuizindua shahada hiyo ya uzamili ya sayansi ya data, ikiwa ni shahada ya kwanza ya uzamili kufundishwa katika ukanda wa Afrika Mashariki. Aidha, Mkuu wa Kitengo cha Sayansi ya Kompyuta na Uhandisi, Dk Honest Kimaro akimwakilisha Mkuu wa CoICT, Dk Mussa Kissaka, alisema programu hiyo imelenga kukuza uelewa na ujuzi katika uongozi wa data, uchambuzi wa data, ambavyo vina uhitaji mkubwa katika sekta hiyo na sekta ya umma.Kwa upande wake, akiwa mmoja wa wanafunzi waliopata ufadhili kutoka PEPFAR, Upendo Mchome, aliwapongeza PEPFAR, dLab na CoICT kwa kuwapatia fursa hiyo na kusema kuwa programu hiyo itasaidia kwenye ufanyaji wa uamuzi sahihi na kuleta utatuzi mbalimbali hususani katika tatizo kubwa la Ukimwi. Data ni kigezo kikubwa kinachotakiwa kuzingatiwa wakati wa kufanya uamuzi, kwa maana hiyo programu hii itatusaidia kuweza kupata ujuzi katika ukusanyaji wa takwimu na uchambuzi na kuweza kuziwasilisha kwa waamuzi, alisema.  <topic>: KITAIFA 